《和杜友游清源洞韵》
宋代·胡仲弓

涉险何如过虎牢，白云堆里著身高。
登临我欲招元亮，谈笑时能接李翱。
人境地下看犹粟，洞天西去有蟠桃。
学仙恐是虚无说，且向峰头跨六鳌。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。